ตอนนี้มีอาการปวดท้องน้อยหน่วงๆ ปวดแปปๆ ปวดบ้างไม่ปวดบ้าง ข้าวขวาปวดกว่าข้างซ้ายคะ ตกขวาก้อขุ่นๆ ท้องอืด แบบนี้ตั้งครรภ์หรือเสี่ยงเป็นโรคอะไรไหมคะ
สวัสดีค่ะ หากลืมทานยาคุมกำเนิดไป 3 วันและหลังจากนั้นไม่ได้ทานต่อ ผลของยาในการคุมกำเนิดย่อมหมดไป หากมีเพศสัมพันธ์นับตั้งแต่วันที่ลืมทานเป็นต้นไป โอกาสที่จะตั้งครรภ์ก็มีได้ ดังนั้นการที่ประจำเดือนไม่มาอาจเกิดได้จาก1. การตั้งครรภ์2. ความเครียด ทำงานหนัก ออกกำลังกายหักโหม การอดนอน พักผ่อนไม่เพียงพอ อดอาหาร น้ำหนักลดสำหรับอาการปวดท้องน้อยทั้ง 2 ข้าง อาการท้องอืด มีตกขาวอาจเป็นอาการของการตั้งครรภ์ได้ หรืออาจเกิดจากสาเหตุอื่นๆ ได้ เช่น- อุ้งเชิงกรานอักเสบ ซึ่งเป็นผลจากการติดเชื้อที่มาจากการมีเพศสัมพันธ์ นอกจากอาการปวดท้องน้อย มักมีตกขาวที่ผิดปกติ เจ็บขณะมีเพศสัมพันธ์ หรือมีไข้ร่วมด้วย และอาจเป็นสาเหตุที่ทำให้ประจำเดือนไม่มาได้- มีซีสต์ในรังไข่หรือปีกมดลูก เช่นช็อกโกแลตซีสต์เป็นเนื้องอกของรังไข่หรือปีกมดลูกด้านซ้าย ซึ่งนอกจากทำให้มีอาการปวดท้องน้อย อาจเป็นสาเหตุที่ทำให้ประจำเดือนไม่มาได้เช่นกันในเบื้องต้นแนะนำให้ตรวจหาการตั้งครรภ์เป็นอันดับแรกค่ะ หากตรวจไม่พบการตั้งครรภ์ และประจำเดือนยังคงไม่มา ร่วมกับมีอาการปวดท้องน้อยอยู่เรื่อยๆ และมีตกขาวที่ผิดปกติ เช่น มีสีเหลือง เขียว เทา ชมพู มีกลิ่นเหม็นผิดปกตื มีอาการแสบหรือคันในช่องคลอด ควรไปพบแพทย์เพื่อหาสาหตุ่ะ